Spoštovane ravnateljice, spoštovani ravnatelji.

Spoštovane svetovalne delavke, svetovalni delavci.

Obveščamo vas, da organiziramo za vašo šolo, **v petek, 19. januarja 2018**, na **Grmu Novo mesto – centru biotehnike in turizma, na Kmetijski šoli Grm in biotehniški gimnaziji, Sevno 13, Novo mesto**(za programe **biotehniška gimnazija; kmetijsko-podjetniški tehnik in naravovarstveni tehnik; gospodar na podeželju, vrtnar, cvetličar, slaščičar in mesar; pomočnik v biotehniki in oskrbi; kmetijsko-podjetniški tehnik (PTI) in hortikulturni tehnik (PTI)**) dopoldanski dan odprtih vrat za tiste devetošolce, ki bi radi preživeli dan v šolskih klopeh naše šole ter si tako olajšali vpis v 1. letnik srednje šole.

**Dejavnosti bodo potekale od 1. do 6. šolske ure (od 7.30 do 12.40, z odmorom za malico, ki jo bodo učenci prejeli brezplačno).**

S sprejemom bomo pričeli ob **7.30**, kjer bo vse učence **v veliki predavalnici** pozdravila **ravnateljica, ga. Vida Hlebec**. Po uvodnem delu se bodo osnovnošolci, razdeljeni v skupine, vključili v pouk. Učenci bodo imeli tudi možnost ogleda šolskega posestva.

Prosimo vas za poimenske prijave in navedbo želenega programa.

Prijave učencev posredujte koordinatorjema projekta »Postani naš dijak za en dan« na Kmetijski šoli Grm in biotehniški gimnaziji, ge. Anici Možina (anica.mozina@guest.arnes.si) oz. g. Gregorju Kastelicu (gregor.kastelic@guest.arnes.si) ali na telefon 07/3934-717 (knjižnica) oz. ge. Ireni Avsenik 07/3934-718 (svetovalna delavka).

Za lažje obveščanje učencev in njihovih staršev prilagamo prijavnico.

Za sodelovanje se vam najlepše zahvaljujemo ter vam želimo uspešno delo v prihajajočem letu.

Vida Hlebec, ravnateljica

Grm Novo mesto – center biotehnike in turizma

Kmetijska šola Grm in biotehniška gimnazija

Sevno 13, 8000 Novo mesto